stanford-oval/wikipedia huggingface dataset:
อริสมันต์ พงศ์เรืองรอง
ผลงาน > คอนเสิร์ตครั้งสำคัญ

คอนเสิร์ต อริสมันต์ โลกดนตรี (22 มิถุนายน 2532 - 2536)
คอนเสิร์ต ไฟ (3 มิถุนายน 2532)
คอนเสิร์ต เน็คไทใยเหล็ก อริสมันต์ & สรพงศ์ (9 เมษายน - 6 พฤษภาคม 2533)
รายการ 7 สีคอนเสิร์ต ปีใหม่ 2534 (29 ธันวาคม 2533)
คอนเสิร์ต ลอยกระทงโต้รุ่ง (2 พฤศจิกายน 2534)
คอนเสิร์ต 7 สีคอนเสิร์ต ปีใหม่ 2535 (ธันวาคม 2534)
คอนเสิร์ตนี้ (ก็) ไม่มีพี่เลี้ยง (พฤษภาคม 2534)
คอนเสิร์ต เข้าข่ายใจสะเทิ้น (8 สิงหาคม 2535)
คอนเสิร์ต ลอยกระทงโต้รุ่ง (9 พฤศจิกายน 2535)
คอนเสิร์ต ไม่หนักหัวใจ (30 ตุลาคม 2536)
คอนเสิร์ต RS. Star Club Meeting Concert (8 มกราคม 2537)
คอนเสิร์ต อันปลั๊ก ดนตรีนอกเวลา (28 พฤษภาคม 2537)
รายการ 7 สี คอนเสิร์ต อริสมันต์ (2537)
คอนเสิร์ต Meeting Concert ตอน บุกเกาะอลเวง ร้องเพลงหน้าบาน (22 ตุลาคม 2537)
มหกรรมคอนเสิร์ต ลอยกระทง (17 พฤศจิกายน 2537)
คอนเสิร์ต ด้วยพลังและกำลังใจ เพื่อโลกใบเดียวกัน FESPIC Games Bangkok '99 (10 - 16 มกราคม 2542)
คอนเสิร์ต ลูกทุ่งไทย รวมน้ำใจต้านภัยเอดส์ (21 กันยายน 2543)
คอนเสิร์ต เวทีนี้ยังมีพี่เลี้ยง (23 กรกฎาคม 2547)
คอนเสิร์ต เก็บตะวัน A Tribute To อิทธิ พลางกูร (30 ตุลาคม 2547)
คอนเสิร์ต สินเจริญ เชิญแหลก (รับเชิญ) (31 มีนาคม 2550)
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ | หมายเหตุ |
| --- | --- | --- | --- | --- |
| 2531 | ตัวประกอบอดทน |  | ช่อง 9 |  |
| 2535 | พรหมรัก |  | ช่อง 7 |  |
| 2536 | รักในอวยพร จากอวยพรรัก |  | ช่อง 7 |  |
| 2536 | พิศวงพิศวาส |  | ช่อง 9 |  |
| 2541 | ซิตคอม ระเบิดเถิดเทิง ตอน แพะรับบาป |  | ช่อง 5 |  |
ชีวิตส่วนตัว > ธุรกิจ

ครอบครัวพงษ์เรืองรอง เป็นเจ้าของธุรกิจรับเหมาก่อสร้างชื่อ บริษัท พงศ์เรืองรองก่อสร้าง จำกัด จดทะเบียนวันที่ 26 กุมภาพันธ์ 2538 ทุนจดทะเบียน 1 ล้านบาท ต่อมาเพิ่มเป็น 5 ล้านบาท ที่ตั้งเลขที่ 33/1 หมู่ที่ 8 ตำบลหนองกบ อำเภอบ้านโป่ง จังหวัดราชบุรี โดยมีนายไชยา พงษ์เรืองรอง ถือหุ้นใหญ่ 6,000 หุ้น นายเฮง พงษ์เรืองรอง 1,000 หุ้น นางน้ำผึ้ง พงษ์เรืองรอง 600 หุ้น นายอริสมันต์ 600 หุ้น ข้อมูลจากกรมพัฒนาธุรกิจการค้า กระทรวงพาณิชย์ ระบุว่า ระหว่างปี 2549 -2553 บริษัท พงษ์เรืองรองก่อสร้าง จำกัด แจ้งว่ารายได้แต่ละปีรวม 101,467,418 บาท กำไรสุทธิรวม 5,200,144 บาท และพบว่ารายได้จะมากขึ้นในช่วง 2 ปีหลัง โดยเฉพาะปี 2552 รายได้ 23,377,686 บาท
และยังมีญาติที่ร่วมทุนทำธุรกิจยางมะตอย ชื่อ บริษัท โซล่า แอสฟัลท์ จำกัด ก่อตั้งเมื่อปี พ.ศ. 2542 ทุนจดทะเบียน 100 ล้านบาท โดยผลประกอบการในปี พ.ศ. 2550 มีรายได้ 455.2 ล้านบาท กำไรสุทธิ 10 ล้านบาท ต่อมาในปี 2551 มีรายได้ 428 ล้านบาท ขาดทุนสุทธิ 4.2 ล้านบาท รวมสินทรัพย์ 207.1  ล้านบาท ทั้งนี้ รายได้ส่วนใหญ่ในปี 2551-2552 พบว่า บริษัท โซล่า แอสฟัลท์ จำกัด รับงานกรมทางหลวงตามที่ต่าง ๆ รวมทั้งหมด 15 สัญญา วงเงินกว่า 27 ล้านบาท
ชีวิตส่วนตัว > ครอบครัว

อริสมันต์สมรสกับ ระพิพรรณ พงศ์เรืองรอง ชาวขอนแก่น อดีตสมาชิกสภาผู้แทนราษฎร ระบบบัญชีรายชื่อ พรรคเพื่อไทย) ทั้งคู่มีบุตรชายและบุตรสาวด้วยกันสามคน
ชีวิตส่วนตัว > หนังสือบทกวี

หลังจากอัลบั้มเพลงของอริสมันต์ ประสบความสำเร็จอย่างมาก อริสมันต์จึงออกหนังสือเล่ม รวบรวมบทกวี ซึ่งมีชื่อว่า วันนี้สำคัญ...เพราะเมื่อวานดี ซึ่งออกจำหน่ายในปี พ.ศ. 2532 โดยอ้างว่าเขียนขึ้นเองทั้งหมด แต่ก็มีผู้วิจารณ์ว่า บางส่วนเป็นของนักเขียนคนอื่น ๆ เช่น ศุ บุญเลี้ยง
คดีความ > คดีปราศรัยหมิ่นประมาท

เมื่อวันที่ 11 และวันที่ 17 ตุลาคม พ.ศ. 2552 อริสมันต์ปราศรัยที่อนุสาวรีย์ประชาธิปไตย และหน้าทำเนียบรัฐบาล ถ่ายทอดสดผ่านสถานีประชาชน กล่าวหาทำนองว่า การบริหารงานของรัฐบาลอภิสิทธิ์ กู้ยืมเงินมาเพื่อทุจริตคดโกง และกล่าวหาว่าอภิสิทธิ์ หน่วงเหนี่ยวคำร้องฎีกา ขอพระราชทานอภัยโทษแก่ พันตำรวจโท ทักษิณ ชินวัตร อดีตนายกรัฐมนตรี ทำให้ล่าช้า รวมถึงสั่งทหารให้มาฆ่าประชาชน และศาลอุทธรณ์มีความเห็นพ้อง ที่จะพิพากษายืน จำคุกอริสมันต์ 12 เดือน โดยไม่รอลงอาญา รวมทั้งให้ลงโฆษณาคำพิพากษา ในหนังสือพิมพ์สองฉบับ ติดต่อกัน 7 วัน  และในวันที่ 21 เมษายน พ.ศ. 2560 ศาลฎีกาลงโทษจำคุก 12 เดือน ไม่รอลงอาญา และให้นายอริสมันต์ ลงโฆษณาคำพิพากษาในหนังสือพิมพ์มติชน และเดลินิวส์ ติดต่อกัน 7 วัน โดยให้นายอริสมันต์เป็นผู้ชำระค่าโฆษณา
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

ผลงานเพลงของอริสมันต์ พงศ์เรืองรอง เก็บถาวร 2007-06-22 ที่ เวย์แบ็กแมชชีน
ข่าวคอนเสิร์ตเวทีนี้ยังมีพี่เลี้ยง เก็บถาวร 2007-09-30 ที่ เวย์แบ็กแมชชีน
เพลงคนของแผ่นดิน
ประมวลภาพม็อบบุกหน้า บก.ทบ. เก็บถาวร 2007-06-13 ที่ เวย์แบ็กแมชชีน
“อริสมันต์”ขอดัง!ยึดรถปราศรัยไล่ด่าทหารทั่วสนามหลวง เก็บถาวร 2007-06-30 ที่ เวย์แบ็กแมชชีน
สลิ่ม

บทความนี้เกี่ยวกับกลุ่มคน สำหรับขนม ดูที่ ซ่าหริ่ม
สลิ่ม ในบริบทการเมืองไทยร่วมสมัย เป็นคำที่ใช้เรียกกลุ่มคนหรือพฤติกรรมของบุคคลที่ถูกมองว่าคลางแคลงในระบอบประชาธิปไตยและสนับสนุนบทบาทของกองทัพในพื้นที่การเมือง นักรัฐศาสตร์ สุรชาติ บำรุงสุข มองว่าสลิ่มคือตัวแทนชนชั้นกลางปีกขวา คำนี้ในตอนแรกใช้เรียกเฉพาะ "กลุ่มเสื้อหลากสี" หรือ กลุ่มประชาชนเพื่อพิทักษ์ชาติ ศาสน์ กษัตริย์ โดยเรียกตามชื่อขนมซ่าหริ่มซึ่งมีหลายสี และอาจมีความหมายเชิงดูถูก ต่อมาขอบเขตความหมายได้กินความรวมไปถึงคนกลุ่มอื่นที่อยู่นอกเหนือผู้ชุมนุมในกลุ่มคนเสื้อหลากสีด้วย คำว่าสลิ่มเริ่มถูกใช้ในงานเขียนที่เผยแพร่ทางสื่อทั่วไปอย่างน้อยตั้งแต่ปี 2554 และกลับมาเป็นที่สนใจในบทสนทนาทางการเมืองอย่างมากอีกครั้งเมื่อปลายเดือนกุมภาพันธ์ 2563 หลังศาลรัฐธรรมนูญมีคำพิพากษายุบพรรคอนาคตใหม่ เมื่อนักเรียนนักศึกษาจากหลายสถานศึกษาได้อ้างอิงถึงคำนี้ในแฮชแท็กของการชุมนุมประท้วง เช่น #BUกูไม่เอาสลิ่ม #ราชภัฏอยากงัดกับสลิ่ม #KUไม่ใช่ขนมหวานราดกะทิ รวมถึงมีเพลงล้อชื่อ "ดูสลิ่ม" ออกมาในช่วงเดียวกัน โดยท่อนแรกของเนื้อเพลงคือ "ชอบกฎหมายที่สั่งตัดมาพิเศษ"
ที่มา

คำนี้ได้เริ่มเกิดขึ้นในช่วงวิกฤตการณ์การเมืองไทย พ.ศ. 2548–2553 ซึ่งกลุ่มผู้สนับสนุนการเมืองกลุ่มต่าง ๆ ใช้สีเสื้อในการระบุอัตลักษณ์ของตัวเอง เช่น พันธมิตรประชาชนเพื่อประชาธิปไตยที่ใส่เสื้อสีเหลือง และแนวร่วมประชาธิปไตยต่อต้านเผด็จการแห่งชาติที่ใส่เสื้อสีแดง โดยกลุ่มประชาชนเพื่อพิทักษ์ชาติ ศาสน์ กษัตริย์ ซึ่งรวมตัวครั้งแรกเมื่อ 13 เมษายน 2553 เพื่อคัดค้านการที่กลุ่มคนเสื้อแดงออกมาเรียกร้องให้นายกรัฐมนตรี อภิสิทธิ์ เวชชาชีวะ ยุบสภา จึงเรียกตัวเองอย่างลำลองว่า "กลุ่มเสื้อหลากสี" เพื่อแยกตัวเองออกมาจากกลุ่มการเมืองก่อนหน้า ตุลย์ สิทธิสมวงศ์ หรือ "หมอตุลย์" แกนนำกลุ่มเสื้อหลากสี เคยให้สัมภาษณ์นิตยสาร Positioning ว่า “ถึงเวลาแล้ว ที่เราจะต้องเปลี่ยนจากพลังเงียบให้กลายมาเป็นพลังที่เคยเงียบเสียที” “ผมเลยชวนพวกเขามาอยู่เวทีเดียวกัน ทำให้เป็นกลุ่มเสื้อหลากสีที่มีขนาดใหญ่ขึ้นและมีพลังมากขึ้น” ต่อมาผู้ติดตามการเมืองได้นำชื่อขนมไทยที่เรียกว่าซ่าหริ่มหรือสลิ่ม ที่มีเส้นหลากหลายสีมาเรียกกลุ่มดังกล่าว โดยเชื่อว่าเริ่มเรียกกันเป็นครั้งแรกในเว็บบอร์ดพันทิป.คอม สมบัติ บุญงามอนงค์ นักกิจกรรมทางสังคมที่เคยเคลื่อนไหวกับกลุ่มคนเสื้อแดงเคยกล่าวบนสื่อสังคมทวิตเตอร์ว่า "มีคนใช้คำนี้เรียกกลุ่มคนเสื้อหลากสีใน Pantip แล้วผมเอามาใช้ต่อ และปัจจุบันผมเลิกเรียกคนว่าสลิ่ม ตามที่ วาด รวี เขารณรงค์"
คำจำกัดความ

มีความพยายามในการให้คำจำกัดความและความหมายของคำว่า "สลิ่ม" มาอย่างต่อเนื่อง ไม่ใช่แค่ในทางการเมืองเท่านั้นแต่ยังรวมถึงทางสังคมศาสตร์ รัฐศาสตร์ ปรัชญา และเศรษฐศาสตร์
กันยายน 2553 ทัศนะ ธีรวัฒน์ภิรมย์ ได้อธิบายลักษณะร่วมบางประการของสลิ่มในบทความของประชาไท โดยสรุปได้เป็นนัยว่า สลิ่มเป็นกลุ่มคนที่เป็นพวกคลั่งเจ้า (Ultra-Royalist), เป็นคนที่มีการศึกษาสูงแต่จะเลือกเชื่อแต่สิ่งที่ได้รับการศึกษาในระบบมาเท่านั้น, เป็นคนที่เชื่อคนยากแต่จะเลือกเชื่อคนที่ดูดีมีความรู้, เป็นคนที่มีศีลธรรมจรรยา, เป็นคนที่ติดตามข่าวสารเรื่องการเมืองและมองทักษิณ ชินวัตรเป็นปัญหาของการเมืองไทยมาโดยตลอด, เป็นผู้มีอันจะกินมีกำลังซื้อมากและชอบนำเทรนด์, และเป็นคนที่มีความย้อนแย้งในตัวเองสูง
ตุลาคม 2554 พจนานุกรมศัพท์การเมืองไทยร่วมสมัย ได้ให้ความหมายของคำนี้ว่าเป็น "บุคคลที่หลงคิดว่าตนมีสติปัญญา คุณสมบัติ ความเชื่อ ค่านิยม หรือจริยธรรมเหนือกว่าผู้อื่น ทว่าแท้จริงกลับไม่มีความคิดเป็นของตนเอง ไม่มีจุดยืนที่ชัดเจน ไม่สามารถใช้ตรรกะหรือแสดงเหตุผลตามหลักวิทยาศาสตร์ได้ จึงมักอ้างสิ่งศักดิ์สิทธิ์หรือมีความเชื่อที่ผิดอยู่เสมอ ทั้งยังปากว่าตาขยิบ มีอคติและความดัดจริตสูง เกลียดนักการเมือง และไม่ชอบประชาธิปไตยแบบมีผู้แทน"
พฤศจิกายน 2554 Faris Yothasamuth ได้อธิบายลักษณะเฉพาะของสลิ่มในบทความของประชาไท โดยสรุปได้เป็นนัยว่า สลิ่มมีลักษณะที่เกลียดชังทักษิณ, ฝักใฝ่ลัทธิกษัตริย์นิยม, โหยหาทหาร, ไม่เชื่อมั่นประชาธิปไตยในระบบ, ขาดเหตุผลและความรู้, และมีความหลงผิดว่าตนเองดีเลิศและสูงส่งกว่าคนอื่น
ในช่วงการประท้วงในประเทศไทย พ.ศ. 2563 เริ่มมีการใช้คำว่าสลิ่มกันในวงกว้างขึ้นและทำให้สื่อทั้งในและต่างประเทศต่างให้ความหมายที่ร่วมกันว่า เป็นคำที่ถูกใช้ในทางเย้ยหยันหรือเหยียดหยาม (derogatory) เรียกกลุ่มคนพวกอนุรักษ์นิยมสุดโต่ง (ultraconservative), แนวคิดคลั่งเจ้า (ultra-royalist), และผู้สนับสนุนรัฐบาลของประยุทธ์ จันทร์โอชา (pro-establishment)
การใช้คำ

ในช่วงก่อนการประท้วง 2563 มีนักเขียน นักหนังสือพิมพ์ นักวิจารณ์ทางการเมืองหลายคนใช้คำนี้เช่น นิธิ เอียวศรีวงศ์ คำ ผกา แต่ในช่วงการประท้วง 2563 เริ่มปรากฏการใช้คำนี้ในสื่อกระแสหลักมากขึ้น
บริบททางการเมืองอื่นๆ ในประเทศไทย

นางแบก
ควายแดง
สามกีบ
การตื่นรู้ หรือ woke
เฟมทวิต
เกียรติศักดิ์ เวทีวุฒาจารย์

| เกียรติศักดิ์ เวทีวุฒาจารย์ |
| --- | --- |

ข้อมูลพื้นฐาน
ชื่อเกิด: เกียรติศักดิ์ เวทีวุฒาจารย์
เกิด: 30 มกราคม พ.ศ. 2506 (61 ปี)
ที่เกิด: จังหวัดหนองคาย ประเทศไทย
อาชีพ: นักร้อง, นักดนตรี, สถาปนิก
เครื่องดนตรี: กีตาร์, คีย์บอร์ด
ค่ายเพลง: คีตา เรคคอร์ดส มูเซอร์ เรคคอร์ดส

สมาชิก: วงเฉลียง
เกียรติศักดิ์ เวทีวุฒาจารย์ (ชื่อเล่น เกี๊ยง; 30 มกราคม พ.ศ. 2506 – ) เป็นหนึ่งในสมาชิกวงดนตรีเฉลียง ซึ่งได้เคยแสดงคอนเสิร์ตถวายสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และในการกุศลต่าง ๆ นอกจากนี้ยังเป็นหนึ่งในผู้ก่อตั้งกองทุนเฉลียง เพื่อมอบทุนสนับสนุนกิจกรรมการศึกษาสำหรับเด็ก
งานเพลง

เกียรติศักดิ์ เป็นชาวตำบลมีชัย อำเภอเมือง จังหวัดหนองคาย เมื่อได้มาศึกษาที่คณะสถาปัตยกรรมศาสตร์ จุฬาลงกรณ์มหาวิทยาลัย ได้ร่วมเล่นดนตรีกับรุ่นพี่คือ ประภาส ชลศรานนท์ ชักชวนไปร้องเพลงประกอบละคร นายแพทย์สนุกสนาน และได้เป็นหนึ่งในสมาชิกวงดนตรีเฉลียง โดยได้ร่วมกิจกรรมเล่นดนตรีในงานพิธีต่าง ๆ ของคณะ เช่น งานรับน้องใหม่ งานลอยกระทง ในการทำละครก็ได้รับตำแหน่งผู้ควบคุมเสียง และแต่งเพลงประกอบละคร จนสร้างชื่อเสียงให้กับคณะเป็นอย่างมาก
เฉลียง 5 ชุด คือ อื่น ๆ อีกมากมาย เอกเขนก เฉลียงหลังบ้าน แบ-กบาล ตะไคร่น้ำสุดขอบฟ้า
เด็ดดอกไม้สะเทือนถึงดวงดาว ร่วมกับ ฉัตรชัย ดุริยประณีต (2536 สังกัด มูเซอร์ เรคคอร์ดส)
ผลงานเดี่ยวคือ กว้างxยาว และ แสง-เงา
อัลบั้มพิเศษ ผูกใจ (ร่วมด้วย ฉัตรชัย ดุริยประณีต, ศุ บุญเลี้ยง, พัดชา AF2, นัท AF4)
เป๊ปซี่ 2531
งานสถาปนิก

ตั้งแต่จบการศึกษาได้เข้าทำงานเป็นสถาปนิกที่บริษัท สถาปนิก 49 ในด้านการทำงานวิชาชีพนั้นได้รับรางวัลจากสมาคมสถาปนิกสยามหลายรางวัล โดยผลงานดีเด่นทางด้านการออกแบบ ได้แก่ โบสถ์วัดป่าสุนันทวนาราม จังหวัดกาญจนบุรี บ้านพักอาศัยของ คุณอดิศัย ตันสกุล เชียงใหม่ อาคารที่ว่าการกระทรวงต่างประเทศ ถนนศรีอยุธยา กรุงเทพมหานคร มหาวิทยาลัยแม่ฟ้าหลวง จังหวัดเชียงราย และยังได้เป็นผู้บรรยายพิเศษด้านสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย มหาวิทยาลัยศิลปากร มหาวิทยาลัยเกษตรศาสตร์ มหาวิทยาลัยเชียงใหม่ มหาวิทยาลัยศรีปทุม มหาวิทยาลัยแม่ฟ้าหลวง
สิรินธร

สิรินธร อาจหมายถึง
บุคคล

สมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณีพีรยพัฒน รัฐสีมาคุณากรปิยชาติ สยามบรมราชกุมารี
ดูชื่ออื่น ๆ เพิ่มที่หัวข้อ พรรณไม้ พันธุ์สัตว์ และสถานที่อันเนื่องด้วยพระนามาภิไธย
กรมหลวงเพชรบุรีราชสิรินธร พระนามทรงกรมในสมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร
สถานที่ > ภูมิศาสตร์

อำเภอสิรินธร จังหวัดอุบลราชธานี
สถานที่ > สิ่งก่อสร้าง

ถนนสิรินธร - ถนนที่เชื่อมต่อแยกสิรินธรกับแยกบางพลัด
สถาบันเทคโนโลยีนานาชาติสิรินธร มหาวิทยาลัยธรรมศาสตร์
ศูนย์มานุษยวิทยาสิรินธร (องค์การมหาชน) เขตตลิ่งชัน กรุงเทพฯ
สนามฟุตบอลสิรินธร สนามฟุตบอลในจังหวัดชลบุรีเป็นสนามเหย้าของสโมสรฟุตบอลศรีราชา-สันนิบาตฯ
สถานีสิรินธร สถานีรถไฟฟ้ามหานคร ส่วนต่อขยายหัวลำโพง-ท่าพระ-บางแค
วิทยาลัยการสาธารณสุขสิรินธร จังหวัดชลบุรี สถาบันพระบรมราชชนก จังหวัดชลบุรี
โรงเรียนสิรินธร อำเภอเมืองสุรินทร์ จังหวัดสุรินทร์
โรงเรียนเหมียนหยางเซียนเฟิงลู่สิรินธร เมืองเหมียนหยาง มณฑลเสฉวน ประเทศจีน
ประเทศกาบองในโอลิมปิกเยาวชนฤดูร้อน 2014

ประเทศกาบอง เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติกาบองเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 3 ชนิดกีฬา ผลการแข่งขันครั้งนี้ประเทศกาบองไม่ได้รับเหรียญรางวัล
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
 กรีฑา: 
รวม:
กรีฑา

บทความหลัก: กีฬากรีฑาในโอลิมปิกเยาวชนฤดูร้อน 2014
ผลการแข่งขันดังนี้ :
| นักกีฬา | รายการ | ฮีท> ผล | ฮีท> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- |
| Leandry-Celeste Digombou Nziengui | 200 m | 29.74 | 21 qC | 29.94 | 20 |
ยูโด

บทความหลัก: กีฬายูโดในโอลิมปิกเยาวชนฤดูร้อน 2014
ผลการแข่งขันดังนี้ :
| นักกีฬา | รายการ | รอบ 32 คน> Opposition Result | รอบ 16 คน> Opposition Result | รอบก่อนรองฯ> Opposition Result | รอบรองฯ> Opposition Result | Rep 1> Opposition Result | Rep 2> Opposition Result | Rep 3> Opposition Result | Rep 4> Opposition Result | รอบชิงชนะเลิศ / BM> Opposition Result | อันดับ |
| --- | --- | --- | --- | --- | --- | --- | --- | --- | --- | --- | --- |
| Sandrine Mbazoghe Endamne | Girls' -52 kg | Bye |  S Amrane (ALG) L 0000 – 1012 | Did not advance | Did not advance |  U Minenekova (BLR) L 0000 – 1102 | Did not advance | Did not advance | Did not advance | Did not advance | 17 |
| นักกีฬา | รายการ | รอบ 16 ทีม> Opposition Result | รอบก่อนรองฯ> Opposition Result | รอบรองฯ> Opposition Result | ชิงชนะเลิศ> Opposition Result | อันดับ |
| --- | --- | --- | --- | --- | --- | --- |
| Team Yamashita  Frank de Wit (NED)  Nellie Einstein (SWE)  Sandrine Mbazoghe Endamne (GAB)  Lubjana Piovesana (GBR)  Sara Rodriguez (ESP)  Tsogtbaatar Tsend-Ochir (MGL)  Jorre Verstraeten (BEL) | Mixed Team |  Team Douillet (MIX) L 3112 – 3200 | Did not advance | Did not advance | Did not advance | 9 |
เทควันโด

บทความหลัก: กีฬาเทควันโดในโอลิมปิกเยาวชนฤดูร้อน 2014
ผลการแข่งขันดังนี้ :
| นักกีฬา | รายการ | รอบ 16 คน> Opposition Result | รอบก่อนรองฯ> Opposition Result | รอบรองฯ> Opposition Result | ชิงชนะเลิศ> Opposition Result | อันดับ |
| --- | --- | --- | --- | --- | --- | --- |
| Davy Endamne Dzime | −55 kg |  E Melki (LIB) L 2 – 23 (PTG) | Did not advance | Did not advance | Did not advance | 9 |
ดูเพิ่ม

ประเทศกาบองในโอลิมปิก
รายชื่อผู้เชิญธงชาติกาบองในโอลิมปิกเยาวชน
รายชื่อนักกีฬากาบองที่ได้รับเหรียญรางวัลโอลิมปิกเยาวชน
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกเยาวชนฤดูร้อน 2014 ที่ หนานจิง สาธารณรัฐประชาชนจีน |
| --- | --- | --- |
| แอฟริกา |   แอลจีเรีย   แองกวิลลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดาน   เอสวาตีนี   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว  |  |
| อเมริกา |   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จินของสหรัฐ  |  |
| เอเชีย |   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   เกาหลีเหนือ   เกาหลีใต้   คูเวต   คีร์กีซสถาน   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกีนี   ซามัว   หมู่เกาะโซโลมอน   ตองงา   ตูวาลู   วานูวาตู  |  |
| อื่นๆ |   นักกีฬาอิสระ   ทีมผสม  |  |
ปภังกร ธวัชธนกิจ

ปภังกร ธวัชธนกิจ เกิดวันที่ 11 ตุลาคม พ.ศ.2542 เป็นนักกอล์ฟอาชีพชาวไทย ที่แข่งขันในแอลพีจีเอทัวร์ ตั้งแต่ปีพ.ศ. 2563
เมื่อวันที่ 4 เมษายน พ.ศ. 2564 ปภังกร คว้าแชมป์เป็นครั้งแรกในการแข่งขันแอลพีจีเอทัวร์ ในรายการ เอเอ็นเอ อินสไปเรชั่น ซึ่งเป็น 1 ใน 5 รายการเมเจอร์ในกอล์ฟอาชีพหญิง
ประวัติ

ปภังกรเกิดที่กรุงเทพมหานคร เธอจบการศึกษาจากโรงเรียนนานาชาติกีรพัฒน์ในกรุงเทพมหานคร
นักกอล์ฟสมัครเล่น

เธอเริ่มเล่นกอล์ฟในช่วงวัยรุ่นขณะอยู่ที่โรงเรียนนานาชาติกีรพัฒน์ซึ่งไม่มีทีมกอล์ฟ  ในปี พ.ศ. 2557 เธอชนะการ แข่งขันกอล์ฟคัลลาเวย์ จูเนียร์ เวิลด์ กอล์ฟ แชมเปี้ยนชิพ เธอได้รับเลือกให้เป็นผู้เล่นยอดเยี่ยมแห่งปีของสมาคมกอล์ฟสมัครเล่นหญิงไทยประจำปี 2558-2559 โดยได้รับรางวัล Asian Junior Golf Association Rolex Tournament of Champions และ Ping Invitational
ในช่วงปี 2016–17 เธอเล่นให้กับ ทีมกอล์ฟของ มหาวิทยาลัยแคลิฟอร์เนีย ลอสแอนเจลิส โดยชนะการแข่งขันระดับวิทยาลัย 7 รายการ  ปภังกรได้รับรางวัล WGCA และ Pac-12 Conference Freshman of the Year, WGCA First Team All-American 2 ครั้ง และได้เป็นสมาชิก All-Pac-12 First Team   ในปี 2018 เธอเป็นมือสมัครเล่นที่ทำคะแนนได้ต่ำที่สุดในการแข่งขัน US Women's Open
นักกอล์ฟอาชีพ

ปภังกรชนะ 3 สมัยจาก 8 ทัวร์นาเมนต์ใน Symetra Tour ปี 2019 และคว้า รางวัล Galle Truet Rookie of the Year
ปภังกรเล่นทัวร์นาเมนต์แรกของเธอใน LPGA Tour ที่ Gainbridge LPGA ที่ Boca Rio ในเดือนมกราคม 2020 จบการแข่งขันที่ 35 เธอเข้าแข่งขันในรายการ LPGA 14 รายการในปี 2020
เมื่อวันที่ 4 เมษายน พ.ศ. 2564 เธอได้รับรางวัลการแข่งขัน LPGA Tour ครั้งแรกในรายการ 2021 ANA Inspiration
ชนะการแข่งขันกอล์ฟอาชีพ (6) > แอลพีจีเอทัวร์ (2)

| ลำดับ | วันที่ | การแข่งขัน | คะแนน | พาร์ | ระยะห่าง | รองชนะเลิศ | เงินรางวัลที่ได้รับ (USD) |
| --- | --- | --- | --- | --- | --- | --- | --- |
| 1 | 4 เม.ย. 2564 | เอเอ็นเอ อินสไปเรชั่น | 66-69-67-68=270 | -18 | 2 สโตรค |  ลิเดีย โค | 465,000 |
| 2 | 25 ก.พ. 2567 | ฮอนด้า แอลพีจีเอ ไทยแลนด์ | 67-67-66-67=267 | −21 | 1 สโตรค |  Albane Valenzuela | 255,000 |
ชนะการแข่งขันกอล์ฟอาชีพ (6) > เลดีส์ ยูโรเปี้ยนทัวร์ (1)

| ลำดับ | วันที่ | การแข่งขัน | คะแนน | พาร์ | ระยะห่าง | รองชนะเลิศ | เงินรางวัลที่ได้รับ (USD) |
| --- | --- | --- | --- | --- | --- | --- | --- |
| 1 | 18 ก.พ. 2567 | Aramco Saudi Ladies International | 66-70-69-65=270 | −18 | 7 สโตรค | Esther Henseleit | 697,743 |
ชนะการแข่งขันกอล์ฟอาชีพ (6) > ซีเมทรา ทัวร์ (3)

| ลำดับ | วันที่ | การแข่งขัน | คะแนน | พาร์ | ระยะห่าง | รองชนะเลิศ | เงินรางวัลที่ได้รับ (USD) |
| --- | --- | --- | --- | --- | --- | --- | --- |
| 1 | 13 ก.ค. 2562 | Donald Ross Classic | 66-70-64=200 | −13 | 3 สโตรค |  Ssu-Chia Cheng | 33,750 |
| 2 | 21 ก.ค. 2562 | Danielle Downey Credit Union Classic | 69-67-65-67=268 | −20 | 7 สโตรค |  Jenny Coleman | 26,250 |
| 3 | 1 ก.ย. 2562 | Sioux Falls GreatLIFE Challenge | 70-65-70-62=267 | −13 | Playoff |  Yujeong Son | 33,750 |
อันดับโลก

อันดับจากการจัดอันดับโลกกอล์ฟหญิง ในแต่ละปี
| ปี | อันดับโลก | อ้างอิง |
| --- | --- | --- |
| 2561 | 237 |  |
| 2562 | 152 |  |
| 2563 | 162 |  |
| 2564 | 13 ^ |  |
รางวัล

2021 Louise Suggs Rolex Rookie of the Year, แอลพีจีเอทัวร์
2021 Rolex Annika Major Award
2019 Gaëlle Truet Rookie of the Year, Symetra Tour
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
กีฬาในประเทศญี่ปุ่น

กีฬาในประเทศญี่ปุ่น เป็นสิ่งสำคัญในวัฒนธรรมญี่ปุ่น กีฬาดั้งเดิมของญี่ปุ่น เช่น ซูโม่ และศิลปะการต่อสู้ประเภทต่าง ๆ และกีฬานำเข้าจากประเทศตะวันตก เช่น เบสบอล และฟุตบอล เป็นที่นิยมในหมู่ผู้เข้าแข่งขันและผู้ชม
ซูโม่จัดเป็นกีฬาประจำชาติญี่ปุ่น เบสบอลเข้าสู่ประเทศญี่ปุ่นโดยชาวอเมริกันในศตวรรษที่ 19 ลีกนิปปงโปรเฟสชันแนลเบสบอล เป็นการแข่งขันกีฬาอาชีพที่ใหญ่ที่สุดวัดจากระดับความนิยมทางโทรทัศน์และผู้เข้าชม ศิลปะการป้องกันตัว เช่น ยูโด คาราเต้ และเค็นโดสมัยใหม่ มีผู้นำไปฝึกฝนอย่างกว้างขวางและเป็นกีฬาที่สนุกสนานในมุมมองของผู้ชมในประเทศ ฟุตบอลได้รับความนิยมตั้งแต่ก่อตั้งลีกฟุตบอลอาชีพญี่ปุ่น เมื่อ ค.ศ. 1992 กีฬาอื่น ๆ ที่ได้รับความนิยม เช่น สเกตลีลา รักบี้ยูเนียน กอล์ฟ และการแข่งความเร็ว โดยเฉพาะการแข่งรถ
กีฬาที่เป็นที่นิยม

กีฬาหลายชนิดถูกนำเข้าและเป็นที่นิยมในประเทศญี่ปุ่น กีฬาบางชนิดคิดค้นขึ้นโดยปรับเปลี่ยนกติกาของกีฬานำเข้า เกมกระดานของญี่ปุ่นในรูปของหมากรุก เรียกว่า โชงิ เกมกระดานอีกชนิดที่เป็นที่นิยมคือ โกะ
กีฬาที่เป็นที่นิยม > เบสบอล

ตามประวัติศาสตร์ เบสบอลเป็นกีฬาที่เป็นที่นิยมที่สุดในประเทศญี่ปุ่น ได้รับการแนะนำครั้งแรกใน ค.ศ. 1872 โดยโฮเรซ วิลสัน ซึ่งสอนที่โรงเรียนไคเซอิในโตเกียว ทีมเบสบอลทีมแรกเรียกว่า ชมรมนักกีฬาชิมบาชิ ก่อตั้งใน ค.ศ. 1878 เบสบอลกลายเป็นที่นิยมตั้งแต่นั้นมา มีชื่อเรียกในภาษาญี่ปุ่นว่า 野球 (やきゅう; ยะกิว)
กีฬาที่เป็นที่นิยม > ฟุตบอล

ฟุตบอลเป็นหนึ่งในกีฬาที่เป็นที่นิยมในประเทศญี่ปุ่น สมาคมฟุตบอลญี่ปุ่น (JFA) เป็นผู้ดูแลกีฬาฟุตบอลในญี่ปุ่น
ฟุตบอลได้รับการแนะนำในประเทศญี่ปุ่นในยุคเมจิ โดยโอยะโทะอิ งะอิโกะกุจิน ที่ปรึกษาชาวต่างชาติที่รัฐบาลญี่ปุ่นว่าจ้าง เช่นเดียวกับกีฬาต่างชาติชนืดอื่น เช่น เบสบอล ชมรมฟุตบอลชมรมแรกเรียกว่า โตเกียวชูกิวดัง (Tokyo Shūkyū-dan) ก่อตั้งใน ค.ศ. 1917
กีฬาที่เป็นที่นิยม > บาสเกตบอล

ตั้งแต่ผลงานของยุตะ ทะบุเสะ และทะคุยะ คะวะมุระ บาสเกตบอลกลับมาเฟื่องฟูและกลายเป็นกีฬาที่เป็นที่นิยมในประเทศญี่ปุ่น บาสเกตบอลทีมชาติญี่ปุ่นชนะการแข่งขันฟีบาเอเชียแชมเปียนชิปสองครั้ง และเข้ารอบ 25 ครั้ง จากการแข่งขันทั้งหมด 26 ครั้ง ญี่ปุ่นเป็นเจ้าภาพการแข่งขันฟีบาเวิลด์แชมเปียนชิป 2006 โดยแข่งขันในเมืองฮะมะมะสึ ฮิโระชิมะ ไซตะมะ ซัปโปโร และเซ็นได
กีฬาที่เป็นที่นิยม > รักบี้ยูเนียน

รักบี้ยูเนียนเป็นกีฬาที่เป็นที่นิยมในประเทศญี่ปุ่น รักบี้ยูเนียนทีมชาติญี่ปุ่น ซึ่งดูแลโดยสหภาพฟุตบอลและรักบี้ญี่ปุ่น (Japan Rugby Football Union) เข้าแข่งขันรักบี้ชิงแชมป์โลกทุกครั้งนับตั้งแต่ ค.ศ. 1987 ประเทศญี่ปุ่นจะเป็นเจ้าภาพจัดการแข่งขันรักบี้ชิงแชมป์โลกใน ค.ศ. 2019 ประเทศญี่ปุ่นชนะการแข่งขันรักบี้ชิงแชมป์โลกครั้งแรกใน ค.ศ. 1991 โดยชนะประเทศซิมบับเว
กีฬาที่เป็นที่นิยม > ซูโม่

ซูโม่เป็นกีฬาประจำชาติญี่ปุ่น เชื่อกันว่ามีถิ่นกำเนิดในประเทศญี่ปุ่น ดูแลโดยสมาคมซูโม่ญี่ปุ่น
เบสบอลทีมชาติญี่ปุ่นรวมตัวกันรอบผู้จัดการทีมหลังจากพ่ายเบสบอลทีมชาติคิวบา ในการแข่งขันชิงแชมป์ระหว่างทวีปปี 2006
ยุตะ ทะบุเสะ เป็นหนึ่งในผู้เล่นบาสเกตบอลหลักของญี่ปุ่น
ออสเตรเลียแข่งขันกับญี่ปุ่น (สีแดง) ในการแข่งขันรักบี้ชิงแชมป์โลก 2007
สวนกุหลาบ

สวนกุหลาบ อาจหมายถึง:
พระตำหนัก

พระตำหนักสวนกุหลาบ - พระตำหนักที่ประทับของพระบาทสมเด็จพระจุลจอมเกล้าเจ้าอยู่หัวขณะยังทรงพระเยาว์ อยู่ในพระบรมมหาราชวัง ปัจจุบันเป็นที่ตั้งของโรงเรียนพระตำหนักสวนกุหลาบ
พระตำหนักวังสวนกุหลาบ - พระตำหนักที่ประทับของสมเด็จเจ้าฟ้าอัษฎางค์เดชาวุธ กรมหลวงนครราชสีมา อยู่ในพระราชวังดุสิต ปัจจุบันเป็นสถานที่จัดแสดงภาพเขียนสีน้ำมันฝีพระหัตถ์ พระบาทสมเด็จพระเจ้าอยู่หัว
โรงเรียน

โรงเรียนสวนกุหลาบวิทยาลัย - โรงเรียนระดับมัธยมศึกษาของภาครัฐแห่งแรกของประเทศไทย ตั้งอยู่ที่กรุงเทพมหานคร สถาปนาโดยพระบาทสมเด็จพระจุลจอมเกล้าเจ้าอยู่หัว
โรงเรียนพระตำหนักสวนกุหลาบ - โรงเรียนระดับ อนุบาล และ ประถมศึกษาของรัฐบาล ตั้งอยู่ที่กรุงเทพมหานคร สถาปนาโดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
โรงเรียนพระตำหนักสวนกุหลาบ มหามงคล - โรงเรียนระดับ อนุบาล และ ประถมศึกษาของรัฐบาล ตั้งอยู่ที่จังหวัดนครปฐม
อื่น ๆ

สวนกุหลาบพบพระ - แหล่งปลูกกุหลาบขนาดใหญ่ของประเทศไทย